3.pielikums   
Ministru kabineta   
2019.gada \_\_.\_\_\_\_\_\_\_\_

noteikumiem Nr.\_\_\_

Medicīniskās pretindikācijas speciālās atļaujas pieejai valsts noslēpumam izsniegšanai

|  |  |  |  |
| --- | --- | --- | --- |
| **Nr.**  **p.k.** | **Slimības un veselības problēmas** | **Diagnozes kods atbilstoši SSK-101** | **Piezīmes** |
| **1. Psihiski un uzvedības traucējumi – absolūtās medicīniskās kontrindikācijas** | | | |
| 1.1. | Demence | F00 – F03 |  |
| 1.2. | Organisks amnestisks sindroms, delīrijs | F04 – F05 |  |
| 1.3. | Organiski psihiski (halucinatori, šizofrēnijai līdzīgi murgi, katatonija, bipolāri, disociatīvi) traucējumi. Viegli kognitīvi traucējumi. Organiski personības traucējumi. Postencefalītiskais sindroms. Postkontūzijas sindroms. | F06.0 – F06.7, F07 | Izņemot F06.32, F06.4, F06.6 |
| 1.4. | Šizofrēnija, šizotipiski traucējumi un murgi | F20 – F29 |  |
| 1.5. | Bipolāri afektīvie traucējumi | F30 – F31 |  |
| 1.6. | Smaga depresijas epizode | F32.2, F32.3 |  |
| 1.7. | Rekurenti depresīvie traucējumi | F33 |  |
| 1.8. | Obsesīvi kompulsīvie traucējumi | F42 |  |
| 1.9. | Disociatīvie traucējumi | F44 |  |
| 1.10. | Somnambulisms. Bailes miegā. Nakts šausmas. | F51.3 – F51.5 |  |
| 1.11. | Specifiski personības traucējumi | F60 – F62 |  |
| 1.12. | Paradumu un dziņu traucējumi. Dzimumidentitātes un seksuālās izvēles traucējumi. | F63 – F65 |  |
| 1.13. | Garīgā atpalicība | F70 – F73 |  |
| 1.14. | Specifiski attīstības traucējumi bērnībā | F84 |  |
| 1.15. | Hiperkinētiskie traucējumi | F90 |  |
| **2. Izvērtējamās medicīniskās kontrindikācijas**  *(izvērtējot individuāli 2.punktā minētos psihiskos un uzvedības traucējumus, medicīniskās pretindikācijas speciālās atļaujas pieejai valsts noslēpumam izsniegšanai nekonstatē, ņemot vērā vismaz vienu no šādiem kritērijiem:*  *1) traucējumi bijuši anamnēzē, pašreiz remisija, kas ilgāka par 1 gadu;*  *2) traucējumu intensitāte viegla vai vidēji smaga, norise īslaicīga, labi padodas terapijai, pacients ir līdzestīgs terapijai)* | | | |
| 2.1. | Organiski afektīvi traucējumi, depresīvs tips, trauksme, emocionāla labilitāte | F06.32, F06.4, F06.6 | Traucējumi viegli izteikti, padodas ārstēšanai. |
| 2.2. | Viegla/vidēji smaga depresijas epizode | F32.0, F32.1 | Viegla/vidēji smaga depresijas epizode, kas labi padodas terapijai. Nav sociālās funkcionēšanas traucējumu. |
| 2.3. | Hroniski garastāvokļa traucējumi | F34 | Viegli/mēreni izteikti bez komorbiditātes. |
| 2.4. | Fobiska trauksmainība | F40 | Viegli/mēreni izteikti bez komorbiditātes. |
| 2.5. | Panika | F41 | Viegli/mēreni izteikti bez komorbiditātes, lēkmes retas. |
| 2.6. | Posttraumatiskā stresa sindroms | F43.1 | Viegla gaita – klīniskie simptomi ilgst no dažām nedēļām līdz dažiem mēnešiem, labi padodas ārstēšanai. |
| 2.7. | Adaptācijas traucējumi | F43.2 | Viegli/mēreni izteikti bez komorbiditātes, bez suicīda draudiem vai mēģinājuma. |
| 2.8. | Somatoformi traucējumi | F45 | Traucējumi viegli, mēreni izteikti padodas terapijai 6 mēnešu periodā. Traucējumi neierobežo sociālo funkcionēšanu. |
| 2.9. | Citi neirotiski traucējumi (neirastēnija) | F48 | Traucējumi viegli, mēreni izteikti padodas terapijai 6 mēnešu periodā. Traucējumi neierobežo sociālo funkcionēšanu. |
| 2.10. | Ēšanas traucējumi | F50 | Traucējumi viegli, mēreni izteikti padodas terapijai 6 mēnešu periodā. Traucējumi neierobežo sociālo funkcionēšanu. |
| 2.11. | Miega traucējumi (neorganiski) | F51.0, F51.2 | Traucējumi viegli, mēreni izteikti padodas terapijai 6 mēnešu periodā. Traucējumi neierobežo sociālo funkcionēšanu. |
| 2.12. | Psihiski traucējumi pēcdzemdību periodā | F53 | Traucējumi viegli, mēreni izteikti padodas terapijai 6 mēnešu periodā pēc dzemdībām. |
| 2.13. | Psihiskie un uzvedības traucējumi bērna vecumā | F80 – F83, F91 – F98 | Traucējumi diagnosticēti iepriekš, līdz 18 gadu vecumam. |
| **3. Alkohola, narkotisko vai psihotropo vielu (izņemot tabakas) pārmērīga, kaitējoša lietošana vai atkarība, patoloģiska tieksme uz azartspēlēm – izvērtējamās medicīniskās kontrindikācijas** | | | |
| 3.1. | Alkohola pārmērīga, kaitējoša lietošana. | F10.1 | Pretindikāciju nav pēc objektīvi pierādīta 2 gadu nelietošanas perioda. |
| 3.2. | Narkotisko vai psihotropo vielu (izņemot tabaku) pārmērīga, kaitējoša lietošana | F11.1, F12.1, F13.1, F14.1, F15.1, F16.1, F18.1, F19.1 | Pretindikāciju nav pēc ārstēšanās un objektīvi pierādīta 3 gadu nelietošanas perioda. |
| 3.3. | Patoloģiska tieksme uz azartspēlēm | F63.0 | Pretindikāciju nav pēc ārstēšanās un objektīvi pierādīta 3 gadu nespēlēšanas perioda. |
| 3.4. | Alkohola, narkotisko vai psihotropo vielu atkarība | F10.2, F11.2, F12.2, F13.2, F14.2, F15.2, F16.2, F18.2, F19.2 | Pretindikāciju nav pēc ārstēšanās un objektīvi pierādīta 5 gadu nelietošanas perioda. |

Piezīme. 1 Starptautiskā statistiskā slimību un veselības problēmu klasifikācija (SSK – 10.redakcija).

Veselības ministre Ilze Viņķele

Iesniedzējs: Veselības ministre Ilze Viņķele

Vīza: Valsts sekretāre Daina Mūrmane – Umbraško